OpenLLM-France/wikimedia huggingface dataset:
# Donostiyac Erregue eta Erreguiñaren zorioneco etorrerari

DONOSTIYAC
ERREGUE ETA ERREGUIÑAREN
ZORIONECO ETORRERARI.
ZORZICOA.
Biotz nereco seme
Maite gueyeguiyac
Ichorolen dizute
Ama Donostiyac :
Beso zabal laztanca
Atozte guztiyac
Aditzera pozezco
Zorion berriyac.
Laugarren egunean
Garagar illean
Degu Corpus vezpera
Aurtengo urtean :
Egun artan sartuco
Dirade goicean
Erregue ta Erreguiña
Donosti lurrean.
Gure Erregue Fernando Oberic eciña
Amalia onegui
Gure Erreguiña :
Donostiarrac eguin
Arren aleguiña
Ez liteque beñere
Izan zuben diña.
Dembora laburrada
Guelditzen zaiguna
Baña borondatea
Aundiya ta ona:
Eguin dezagun bada
Gogoz aldeguna
Gabaz eta egunaz
Utzi gabe lana.
Erregueac aguertzen
Diran istantean
Festac asico dira
Lurrean ta urean :
Eleizan , ichasoan ,
Campoan , bidean ,
Gazteluan , murallan
Cayean , calean.
Conchan egongo dira
Chalupa ta onciyac
Banderaz apainduric
Errencan guzliyac :
Eta beren mariñel
Gende egoquiyac
Erregueri eguiten
Ongui etorriyac.
Aren bat egongo da
Sorotic aldean
Poliqui ipiniya
San Martin bidean :
Bere pillare eder
Berdiñen gañean
Apainduba guztiya
Goyen eta bean.
Ezpata dantzariyac
Irlenac bidera
Zanco , aztal ariñac
Aguer eguitera :
Erregueren aurretic
Biurtuco dira
Bere Palaciyoco
Plaza atarira
Dantza modu guztiyac
Izango dirade
Egunaz eta gabaz
Goiz ta arrasalde : Broqueadu , jorrari
Escu , guizon , andre ,
Arzai ta beste milla
Ceñec bere alde.
Piramide galantac
Edo metarriyac
Plazaren bi aldetan
Berdin ipiniyac :
Guztiz ederrac eta
Ecusi garriyac
Egunaz ichugarri
Gabean arguiyac.
Iru egunez dira
Iltzeco cecenac
Nafarroan arquitzen
Diran oberenac :
Españian autubac
Arteco guizonac
Pica, banderilla ta
Ezpata onenac.
Chit pamparroya dago
Eguiten carroza
Edertuco dubena
Aundizquiro plaza :
Eman bear diyote
Lau idic laguntza
Adar urrezcoetan
Loturican lanza.
Barrenen juango dira
Naiqueran jantziyac
Berrogueyetaraino Dama ta galayac :
Cantari , sonulari ,
Eta dantzariyac
Echeandre , manuac (*)
Gazteac guztiyac.
Gabac egun eguiñic
Gure beguiyetan
Argui ta subac eder
Plaza , calietan :
Baile ecusgarriyac
Aguintariyetan
Soñubac eta dantzac
Lecu guztiyetan.
Ez naiz aspertu baña
Asco degu gaurco
Utzi dezagun bada
Cerbait gueroraco :
Donostiyan diranac
Dute ecusico
Emen esan ez degun
Gauzarican asco.
(*) Matronas y Genios.
# Idazkuntzaren zero gradua-Testuaren atsegina/Bibliografia

Idazkuntzaren zero gradua/ Testuaren atsegina
Bibliografia
Oeuvres complètes, 1, 1942-1965. Ed. de Eric Marty. Seuil, Paris, 1993.
Oeuvres complètes, 2, 1966-1975. Ed. de Eric Marty. Seuil, Paris, 1994.
1953 - Le degré zéro de l’écriture. Seuil, Paris.
1954 - Michelet par lui-même. Seuil, Paris.
1957 - Mythologies. Seuil, Paris.
1963 - Sur Racine. Seuil, Paris.
1964 - Essais critiques. Seuil, Paris.
1966 - Critique et verité. Seuil, Paris.
1967 - Système de la mode. Seuil, Paris.
1970 - S/Z. Seuil, Paris.
1971 - Sade, Fourier, Loyola. Seuil, Paris.
1971 - L’empire des signes. Skira, Genève.
1972 - Nouveaux essais critiques. Seuil, Paris.
1973 - Le plaisir du texte. Seuil, Paris.
1975 - Roland Barthes. Seuil, Paris.
1977 - Fragments d’un discours amoreux. Seuil, Paris.
1978 - Leçon. Seuil, Paris.
1979 - Sollers, écrivain. Seuil, Paris.
1980 - La chambre claire. Gallimard, Paris.

### Artikuluen bilduma postumoa

1981 - Le grain de la voix. Seuil, Paris.
1982 - L’obvie et l’obtus. Seuil, Paris. 1984 - Le bruissement de la langue. Seuil, Paris. 1985 - L’aventure sémiologique. Seuil, Paris. 1987 - Incidents. Seuil, Paris.
# 1968ko Martxoaren 22ko Mugimenduaren panfletoa

Ikasleak eta langileak: zuen borroka geure borroka da!
Guk fakultateak hartzen ditugu, zuek fabrikak hartzen dituzue. Denok ari gara borrokan gauza beraren alde? [...]
Pariseko eskualdean 1.000 liberako gutxieneko soldata eskatzen duzue, 60 urterekin erretiratzea, eta berrogei orduko astea, oraingo berrogeita zortzikoa bezala ordainduta.
Bidezkoak eta antzinakoak dira eskabide horiek. Hala ere, badirudi ez dutela loturarik gure helburuekin. Dena dela, fabrikak hartzen dituzue, ugazabak bahitzen dituzue, aurretiaz abisatu gabe egiten dituzue grebak. Borrokatzeko modu horiek posible izan dira enpresetan luzaroan jarraikitasunez egindako borrokei esker, bai eta ikasleen duela gutxiko iskanbilei esker ere.
Gure zilegizko eskabideak baino erradikalagoak dira borroka horiek; izan ere, sistema kapitalistan, langileen egoera hobetzea ez ezik, sistema hori suntsitzea dute helburu. Hitzaren zentzurik estuenean dira politikak; ez zarete borrokatzen lehen ministroa aldatzeko, ugazabak enpresan nahiz gizartean boterea gal dezan baizik. Zuen borrokatzeko moduak ekintza benetan sozialisten eredua eskaintzen digu ikasleoi: langileak ekoizpen-bideez eta beren erabakitzeko ahalmenaz jabetzea.
Elkartu egiten dira zuen borroka eta gurea. Beharrezkoa da batzuk besteengandik bakartzen gaituzten gauza guztiak suntsitzea (ohiturak, egunkariak, eta abar). Loturak ezarri behar dira enpresa eta fakultate okupatuen artean.
Paris
1968ko Martxoaren 22ko Mugimendua
Iturria: Martínez Rueda, F. eta Urquijo, M. (2006): Materiales para la historia del mundo actual, Istmo, Madril, I., 299-300.
Itzulpena: Martínez Rueda, F. eta Aizpuru Murua, M. (2011): Gaur egungo munduaren historia 1945-2009, UEU, Bilbo, 77.
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# 1839ko urriaren 25eko Espainiako Erresumako Legea, Baskongaden eta Nafarroaren foruak berresten dituena

1839ko urriaren 25eko Legea, Baskongaden eta Nafarroaren foruak berresten dituena
Isabel II.a andreak, Jainkoari eta Espainiako Monarkiaren Konstituzioari esker Espainietako Erregina denak eta beraren adingabetasunean haren Ama Gorena Maria Kristina Borboikoa erregina alargunak, Erresumaren erregina alargunak, Erresumaren erregina gobernatzaile gisa: honako hau ikus eta uler dezakezuen guztioi, jakizue: Gorteek dekretatu eta Guk berretsi egin dugula ondokoa:
1. artikulua: Baskongaden eta Nafarroaren foruak berresten dira, Monarkiaren batasun konstituzionalari kalterik egin gabe.
2. artikulua: Gobernuak, horretarako aukera izan bezain laster, eta aurretik Baskongadei eta Nafarroari entzunda, aipaturiko foruetan ezinbestez egin behar den aldaketa proposatuko die Gorteei, probintzia haien interesak eska dezakeen bezala eta Nazioaren eta Monarkiaren Konstituzioaren interes orokorrarekin uztartuz. Bitartean behin-behineko eran erabakiko dira gerta daitezkeen zalantzak eta zailtasunak, azaldu den modu eta adieran, horren berri Gorteei emanez.
Beraz, epaitegi, justizia, buru, gobernadore eta gradu eta maila guztietako gainerako agintari zibil, militar eta elizakoei agintzen diegu honako lege hau bere atal guztietan gorde eta gordearaz, konpliaraz eta betearaz dezatela. Ulertua izango duzue, bete dadin; eta inprima, argitara eta zabal dadin xedatuko duzue.
Nik, Erregina Gobernatzaileak.
Jauregian, 1838-10-25

## Kanpo erreferentziak

* Euskal Autonomia Erkidegoko Itzultzaile Zerbitzu Ofizialaren bertsioa, hemen oinarritzat erabilia. Hainbat moldaketa eta osaketa egin zaizkio, hala ere.
# 1876ko uztailaren 21eko Legea

1876ko uztailaren 21eko Legea
ALFONTSO XII.ak, Jainkoaren graziaz Espainiako Errege konstituzionalak, Lege hau ikusi eta ulertzen duten guztiei: Jakin ezazue Gorteek onartu dutela eta Nik berronetsi dudala honako hau:
1. artikulua.- Konstituzio politikoak beti ezarri die espainiar guztiei legeak deitutakoan armak hartzeko betebeharra eta Estatuaren gastuetarako nork bere edukien heinean ekarpena egitekoa. Betebeharrok Bizkaia, Gipuzkoa eta Arabako biztanleei hedatuko zaizkie, Nazioko gainerakoei bezala, eskubide konstituzionalak hedatzen diren modu berean.
2. artikulua.- Aurreko artikuluan xedatutakoaren indarrez, aipatu hiru probintziak behartuta daude, Lege hau argitaratzen den unetik, soldadu-deialdi ohiko eta ohiz kanpokoak direla-eta, legeen arabera dagokien gizon-kopurua aurkeztera.
3. artikulua.- Halaber, Lege hau argitaratzen denetik behartuta daude Bizkaia, Gipuzkoa eta Arabako probintziak Estatuko aurrekontu orokorrean finkatutako kontribuzio, errenta eta zerga ohiko eta ohiz kanpokoak ordaintzera gastu publikoetarako, dagokien proportzioan.
4. artikulua.- Gobernua baimentzen da, bere garaian Gorteei horren berri emanez eta 1837ko irailaren 10eko eta 1841eko abuztuaren 16ko Legeak eta urte bereko urriaren 29ko Dekretua kontutan hartuz, bai euskal herrien ongizateak eta baita Nazioaren gobernu zuzenak eta segurtasunak ere eskatzen duten beren foru-araubide zaharraren aldaketa oro erabakitzeari ekin diezaion, Araba, Gipuzkoa eta Bizkaiko probintziei entzunda, egoki baderitzo.
5. artikulua.- Gobernua baimentzen da, bere garaian Gorteei horren berri emanez, honako hauetarako:
6. artikulua.- Gobernua, Lege hau zehatz eta osorik betetzeko beharrezko ahalmen berezi eta aukerako guztien jabe jabe da Lege honen indarrez.
Beraz, Auzitegi, justizia, buru, gobernadore eta gainerako agintaritzei, dela zibilei, dela militarrei, dela Elizakoei, edozein mota eta mailatakoak direla, agintzen diet lege hau oso-osorik bete eta betearazi dezatela.
Errege-jauregian emana, mila zortziehun eta hirurogeita hamaseiko uztailaren hogeita batean.
NIK, ERREGEAK
Ministro Kontseiluko lehendakariak
Antonio Cánovas del Castillo
# Gero/Approbationes

Visis per nos Vicarium Generalem Illustrissimi ac Reverendissimi D. D. Francisci Fouquet Episcopi Bayonensis, attestationibus de mandato eiusdem Domini factis et supra insertis, dictum de non procrastinanda poenitentia librum imprimi permisimus. Datum Bayonae anno Domini 1642, die secunda Decembris.
PERRIQUET
Vicar. General.
Hunc librum de non procrastinanda poenitentia authore Domino Petro de Axular, viro magni nominis in nostra Cantabria, ac celebri nuper rectore de Sara, mandato Illustrissimi Domini Domini mei Episcopi Bayonensis accurate evolvi, et in eo nihil adversum fidel pietatique, sed recta omnia ornata, et ad bonos mores multum conducentia, iudicasse ego infra scriptus testor. Datum apud Sanctum Ioannem de Lus die quarto decembris anno Domini millesimo sexcentesimo quadragesimo secundo.
Salvatus de dissaneche
Ego infra scriptus iussu Illustrissimi ac Reverendissimi Domini Domini mei Episcopi Bayonensis attente legi librum de poenitentia non differenda cantabrico idiomate a Domino Petro de Axular meritissimo olim rectore de Sara compositum, in quo omnia orthodoxae fidei et bonis moribus consona reperi, atque uberem authoris facundiam magna cum erudictione ac singulari pietate conjunctam non semel admiratus sum. Ideo in lucem perutiliter prodire posse censeo ac iudico. Datum apud Sanctum Ioannem de Luz die 25 Decembris millesimo sexcentesimo quadragesimo secundo.
PETRUS DURTHUBIE
Doctor Theologus.
# Opari...

Opari: Maite: bion aur, il ta bizien, oroiz.
BIOTZ-BEGIETAN zatzaidate sortu: biotzenago batzuek; besteak betsein-betseñotan... Biotz-gabe ta itsu, nork, izan ere, bil olerti-loreak?...
EN EL CORAZÓN Y EN LOS OJOS habeisme nacido: unas muy en el corazón; otrss muy en los ojos... Sin corazón y ciego ¿podría alguien cortar flores de poesía?
# Olerkijak - Sacris solemniis

SACRIS SOLEMNIIS
I
Jai andi onetan Batu bediz pozak; Abesti deunakin Itxaŕtu bijotzak; Kendu gauza zaŕak, Dana gauŕ baŕija, Egipena ta abestija.
II
Gomutian dogu Apari baŕija, Josu-Kisto'k Berak Artxu ta ogija Bere ikaslarijei
Emon eutsezana, Asabeak aginđuta
III
Olan lagi zaŕa Bete ta bertatik Bere Gorputz deuna Beriei emonik, Gustijak dana jan, Bakotxak dana aŕtu Ta jakin-erazo dausku.
IV
Makalei emon da Gorputza jakitxat, Laŕijei odola Gero edaritxat Emonik, esautsen: «Edan egixube Neure odola dan auxe.»
V
Gotzonen Ogija Gixonena ein zan, Idurija azkendu Egijagaz eban. ¡Egi ikarakoŕa! Jaungoiko andija Otsein ziťalen jakija.
VI
Kisto'k, jaupa andija Olan irazanda, Jauparijei utzik Emon egimena Eta aginďu eutsen Orduntxe geroko Beste danei emoteko.
VII
Bat eta iru baten Zaran Jaungoikua, Zeu aŕtzen zaugun lez Erdu Zeu gugana. Gu zaliok zaindu Zure bide leundik Dozu argira zuzenik.
# Olerkijak - ¡Ene ama!

¡ENE AMA!
Bixi ezta Ludi gustijan Ene Ama Baxen edeŕa, baña ez Ain gaxua. Gustiz ederra Bera dalako, Eŕbeste-pian
Jausi da... ¡Ara baťa! Soŕtu diťuzan Semiok, ba, Bere bixitxa kentzen Dautsoela!
# Orentzaro

* Orentzaro
* 1
* Zai egoten naiz luzaro
* eldu dediñ Orentzaro,
* zergatik dan eguna
* zelebratzen deguna
* bazkariz eta afariz
* eldutzen dan ainbat aldiz.
* 2
* Orentzaro izan ezkero,
* gure etxian urtero,
* nola oroitzen zaitan,
* egun artan bazkaitan
* ez da, ez, izango falta
* eltzian odolki galanta.
* 3
* Afari oberik berdiñ
* ez du beste iñork egiñ;.
* ez pezeta franko're
* kostatu bazaio're
* ostaturik onenian:
* Martiñ Ezkurra'renian.
* 4
* Orduko nere gloriyan,
* dantzan asteko zoriyan
* jartzen naiz geienian,
* egiten dutenian
* arduak botillan dun dun dun,
* gaztañak surtan pun, pun, pun.
# ETAren Mezua Euskal Herriari (2006)

Euskadi Ta Askatasunak, 2006ko Martxoaren 24tik aurrera ekintza armatuen etenaldi iraunkorra abiatzea erabaki du. ETAren erabakiaren xedea, Euskal Herrian burutu beharreko prozesu demokratikoa bultzatzea da.
Euskal Herriarentzat marko demokratikoa eraiki behar da, gure Herri eskubideak aitortuz eta etorkizunari begira aukera politiko guztiak ahalezko eginez.
Prozesu horren buruan, euskal herritarrek beren etorkizunari buruzko hitza eta erabakia izan beharko dute.
Espainia eta Frantziako estatuei, Euskal Herriko eztabaida demokratikoaren emaitzak errespetatzea dagokie, inolako mugarik gabe. Euskal herritarrok gure etorkizunari buruz erabakiko duguna errespetatu behar dute.
Eragile guztiei, ETAk egindako urratsaren neurri bereko erantzukizunarekin jokatzeko deia egiten diegu.
Espainia eta Frantziako agintariei, egoera berriari erantzun positiboa emateko eta jokabide errepresiboak alboratzeko deia luzatzen diegu.
Oro har, euskal herritarrei dei zabala egiten diegu prozesuan buru belarri murgiltzeko eta gure Herri eskubideen alde borroka egiteko.
ETAren borondatea eta nahia, zabaldutako prozesua burura eramatea eta Euskal herrian benetako egoera demokratikoa eskuratzea da, urte luzetako gatazka gaindituz eta justizian oinarrituriko bakea eraikiz.
Aurrerantzean, borondate horren araberako urratsak egiten jarraitzeko konpromisoa berresten dugu.
Gatazkaren konponketa, gaur eta hemen, posible da. Hori da ETAren nahia.
Euskal Herrian, 2006ko martxoan
Euskadi Ta Askatasuna
E.T.A.
# ETAren Adierazpena Euskal Herriari (2006)

ETAk, nazio askapenerako euskal erakunde sozialista iraultzaileak,Adierazpen honen bidez hartu duen erabaki baten berri eman nahi die euskal herritarrei.
Euskadi Ta Askatasunak, 2006ko martxoaren 24ko 00:00-tik aurrera ekintza armatuen etenaldi iraunkorra abiatzea erabaki du.
ETAren hausnarketa
ETAren erabakiaren xedea, Euskal Herrian burutu beharreko prozesu demokratikoa bultzatzea da, elkarrizketa, negoziazioa eta akordioaren bidez gure herriak beharrezkoa duen aldaketa politikoa gauzatzeko.
Gaur egungo inposizioa, zatiketa eta ukazioaren markoa gaindituz, Euskal Herriarentzat marko demokratikoa eraiki beharra dago, gure Herri eskubideak aitortuz eta etorkizunari begira aukera politiko guztiak ahalezko eginez.
Prozesu demokratiko horren buruan, euskal herritarrek beren etorkizunari buruzko hitza eta erabakia izan behar dute, gatazkari irtenbide demokratikoa eman ahal izateko.
ETAren ustez, euskal eragile guztiei dagokiei prozesu hori garatzea eta Euskal Herriaren etorkizunari buruzko akordioak adostea, Euskal Herriaren aniztasuna eta osotasuna kontuan hartuz.
Espainia eta Frantziako Estatuei, Euskal Herriko prozesu demokratikoaren emaitzak errespetatzea dagokie, euskal herritarrek beren etorkizunari buruz erabakiko dutena aitortuz, inolako muga eta esku-sartzerik gabe.
ETAren deia
Eragile guztiei, ETAk egindako urratsaren neurri bereko erantzukizunarekin jokatzeko deia egiten diegu.
Hitza hartzeko garaiak dira. Eragile guztiok konpromiso eta ardura serioak hartu behar ditugu, guztion artean Euskal Herriak behar duen konponbide demokratikoa eraiki dezagun. Jokabide ausartak erakutsi eta erabaki sakonak hartzeko unea da, hitzetatik ekintzetara igaroz.
Espainia eta Frantziako agintariei, egoera berri honi erantzun positiboa emateko deia egiten diegu, prozesu demokratikoari oztoporik eta mugarik ez jartzeko, jokabide ukatzaile eta errepresiboak alboratuz eta gatazkari negoziazioaren bidetik konponbidea emateko jarrera erakutsiz.
Oro har, euskal herritarrei, eta ezker abertzaleko kideei bereziki, dei zabala egiten diegu prozesu honetan buru belarri murgiltzeko eta gure Herri eskubideen alde borroka egiteko.
ETAren konpromisoa
ETAren borondatea eta nahia, zabaldutako prozesua burura eramatea eta Euskal Herrian benetako egoera demokratikoa eskuratzea da, urte luzetako gatazka gaindituz eta justizian oinarrituriko bakea eraikiz. Aurrerantzean, borondate horren araberako urratsak egiten jarraitzeko eta Euskal Herriaren eskubideak lortu arte borrokan jarraitzeko konpromisoa berresten dugu.
Gatazkaren konponketa, gaur eta hemen, posible da. Hori da ETAren nahia.
Euskal Herrian, 2006ko martxoan
Euskadi Ta Askatasuna
E.T.A.
# ETAk Euskal Herriari, azken adierazpena

ETAk Euskal Herriari, azken adierazpena
ETAk, nazio askapenerako euskal erakunde sozialista iraultzaileak, bere ibilbidearen bukaeraren berri eman nahi dio Euskal Herriari, ETAko kidegoak Erakundearen ziklo historikoa eta funtzioa amaitutzat jotzeko proposamena berretsi ostean. Erabaki horren ondorioz:
* ETAk bere egitura guztiak erabat desegin ditu.
* ETAk bere ekinbide politikoa bukatutzat jo du. Ez da berriro posizio politikoak adierazten, ekimenak sustatzen eta gainerako aktoreak interpelatzen dituen eragile bat izango.
* ETAko militante izandakoek beste eremu batzuetan jarraituko diote Euskal Herri bateratu, independente, sozialista, euskaldun eta ez patriarkalaren aldeko borrokari, norberak egokien irizten dion tokian, betiko arduraz eta zintzotasunaz.
Frankismoaren atzaparretan itota eta Estatu jakobinoak asimilatuta, Euskal Herria hilzorian zegoela jaio zen ETA eta orain, 60 urte geroago, bere buruaren jabe izan nahi duen herri bat bizi da, eremu eta arlo ezberdinetan askok egindako lanari esker, belaunaldi ezberdinek egindako borrokari esker.
Euskal Herriaren eta estatuen arteko gatazkan ETAk ziklo bat itxi nahi du, biolentzia politikoaren erabilerak ezaugarritu duen aroa, hain zuzen ere. Halere, estatuek tematuta segitzen dute gure herria aurreko ziklo horretan kateaturik mantentzeko, konfrontazio politiko soilean duten ahultasunaz jakitun eta gatazkari bere osotasunean konponbidea emateak ekarriko lukeen egoeraren beldur. ETAk, ordea, ez dio egoera demokratiko horri inongo beldurrik, eta horregatik hartu du Erakundeak erabaki historiko hau, askatasunaren eta bakearen aldeko prozesuak beste bide batetik egin dezan aurrera. 2011n borroka armatua behin betiko uzteko hartutako erabakiaren ondoko segida logikoa da.
Indar metaketa, herri aktibazioa eta ezberdinen arteko akordioak ardatz izango dituen herri prozesu bat eraikitzea izango da aurrerantzean erronka nagusia, bai gatazkaren ondorioei aurre egiteko bai gatazkaren muin politikoari eta historikoari heltzeko orduan. Nazio aitorpena lortzeko erabakitzeko eskubidearen egikaritzea izango da gakoa. Ezkerreko independentismoak Euskal Estatua sortzeko norabidean egingo du lan.
Erdietsi nahi dugun fase historiko berri horren mesedetan hartu dugu, beraz, azken erabakia. ETA herritik sortu zen eta orain herrian urtuko da.
GORA EUSKAL HERRIA ASKATUTA! GORA EUSKAL HERRIA SOZIALISTA!
JO TA KE INDEPENDENTZIA ETA SOZIALISMOA LORTU ARTE!
Euskal Herrian, 2018ko maiatzaren 3a
Euskadi Ta Askatasuna
E.T.A.
# ETAren agiria armagabetzeaz

ETAk, nazio askapenerako euskal erakunde sozialista iraultzaileak, Euskal Herriari eta Nazioarteko Komunitateari jakinarazi nahi die jadanik erakunde armagabea dela, kontrolpean zituen arma eta lehergailuak gizarte zibilaren esku baitaude dagoeneko.
Oso ibilbide zaila eta gogorra izan da, Estatu espainolak eta frantsesak ahal bezain beste oztopo eta arazo jarri dituztelako, garaitu eta garaileen eskeman tematuta, polizia bidean gotortuta.
Zorionez, gizarte zibilak urratsa egin zuen, eta usteltzeko bidean zegoen blokeo egoera askatzeko ekarpen erabakigarria egin du, armagabetzearen ardura politikoa eta teknikoa bere gain hartuta. Nabarmendu behar da, halaber, armagabetze prozesu honek euskal erakundeen aldetik jaso duen babesa.
Oraindik prozesua ez da amaitu, bihar izango baita armagabetzearen eguna—, eta horregatik oraindik ohartarazi behar dugu bakearen etsaien erasoaldiak jasan ditzakeela. Bihar, armagabetzearen alde, Baionako hirian bilduko diren milaka eta milaka herritarrak dira aurrerabidean segitzeko berme bakarra.
Euskal Herriaren alde egiteko hartu genituen armak eta Euskal Herriaren esku utzi ditugu orain, gure herrian bakea eta askatasuna lortzeko bidean urratsak egiten segitzeko, konponbidearen agendan aurrera egiteko konpromisoak hartu behar direlako.
Euskal Herrian, 2017ko apirilaren 7an
Euskadi Ta Askatasuna
E.T.A.
# XVI. mendeko espioitza gutunak

XVI. mendeko espioitza gutunak
* 1. gutuna AGS E366 SF
* 2. gutuna AGS E180 SF
* 3. gutuna AGS E180 SF
* 4. gutuna AGS E180 SF
* 5. gutuna AGS E180 SF
* 6. gutuna AGS E180 SF
* 7. gutuna AGS E180 SF
* 8. gutuna AGS E180 SF
* 9. gutuna AGS E180 SF
* 10. gutuna AGS E180 SF
* 11. gutuna AGS E180 SF
* 12. gutuna AGS E180 SF
* 13. gutuna AGS E180 SF
* 14. gutuna AGS E180 SF
* 15. gutuna AGS E180 SF
* 16. gutuna AGS E180 SF
* 17. gutuna AGS E180 SF
* 18. gutuna AGS E180 SF
* 19. gutuna AGS E180 SF
* 20. gutuna AGS E180 SF
Iturriak
# Vita Karoli Magni (pasartea)

Sajoien aurka etengabe, eta ia atsedenik gabe borrokatzen zen bitartean, mugako lekurik estrategikoenetan goarnizioak kokatu ondoren, Espainia-ra abiatu zen eskura zeuzkan indar guztiekin; eta, Pirinioak iragan eta gero, eta aurkitu zituen gotorleku eta gaztelu guztiak menperatu zituenean, gudalosteak oso-osorik eta ukitugabe zeuzkala itzuli zen, salbuespen batekin: Auñamendien gailurrean bertan, itzulerako bidean jadanik, Baskoinen zitalkeria bere larrutik ezagutu behar izan bait zuen. Zeren eta, armada lasai-lasai zihoanean, ilara luzean, pasabidearen estuasunak eskatzen zuen bezala, Baskoinak, mendiaren gailurrean zelatan zeudelarik —pasabideko beste inon baino itxiagoa bait da han basoa, eta aproposa, beraz, lekua tranpak jartzeko— eta goitik beherantz etorriz, sakanarantz bultzatu zuten azken-azkenean zihoan bagajea eta baita aurrekoen babes modura erretagoardian zihoazen tropak ere. Eta behin batailan gurekin sartu zirenean, azkeneko gizona ere hil egin zuten, eta harrapakina lortu ondoren, gauaren iluna lagun, sakabanatu egin ziren bizkor-bizkor. Eginkizun honetan beren alde eduki zuten Baskoinek ez bakarrik armamentuaren arintasuna, baita guztia gertatu zeneko lekuaren taiuera berezia ere: Frankoei, aitzitik, kontra gertatu zitzaien —Baskoinak baino askoz ere gutxiago eta ahulago izateraino— bai zeramaten armamentuaren astuntasunak, baita etsaiak baino beherago kokatuak egotea ere. Bataila honetan hil ziren Egiardo seneskala, Anselmo konte palatinoa eta Roldan, Bretainiako markako prefektua ere, beste askoren artean. Eta porrot honek ezin izan zuen berehala mendekatua izan, zeren eta etsaiak, erasoa burutu ondoren, halako moldez sakabanatu bait ziren, ezen non bilatu eta aurkitu zitezkeen jakiteko aztarnarik ere ez zutela utzi".
Eginhardo
IX. mendea
Lehen iturria: Larrañaga, K. (1992): Euskal Herria Antzinate Berantiarrean eta lehen Ertaroan: materiale eta agiriak, Euskal Herriko Unibertsitatea (EHU), Leioa.
Bigarren iturria: Ruiz Fernández, A. eta Agirre García, J. (2006): Euskal Herriko Erdi Aroaren Historiarako dokumentu idatzi eta grafikoen iruzkin-ereduak, UEU, Bilbo, 17-18.
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.